CELEX: C2005/281/59
Language: sl
Date: 2005-11-12 00:00:00
Title: Zadeva T-353/05: Tožba, vložena dne 20. septembra 2005 — Kubanski proti Komisiji

12.11.2005   
            
            
               SL
            
            
               Uradni list Evropske unije
            
            
               C 281/32
            
         Tožba, vložena dne 20. septembra 2005 — Kubanski proti Komisiji
   (Zadeva T-353/05)
   (2005/C 281/59)
   Jezik postopka: italijanščina
   Stranke
   
      Tožeča stranka: Giancarla Sharon Kubanski (Leggiuno, Italija) (zastopnika: Massimo Condinanzi in Devis Bono, avvocati)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti Odločbe Komisije z dne 14. junija 2005 o zavrnitvi pritožbe tožeče stranke št. R/170/05 z dne 16. februarja 2005, in v nadaljevanju razglasitev ničnosti Odločbe D(2002)34440 z dne 16. decembra 2004;
            
         
               —
            
            
               naložitev Komisiji plačila razlike med izplačilom z dne 16. januarja 2005 do dejanske ponovne uvrstitve tožeče stranke v plačilno kategorijo B IV, plačilni razred 2, katere višina se določi med potekom postopka, po potrebi tudi na podlagi izvedenskega mnenja;
            
         
               —
            
            
               naložitev Komisiji plačila stroškov postopka.
            
         Tožbeni razlogi in bistvene trditve
   Tožeča stranka v obravnavani zadevi izpodbija odločbo, s katero je tožena stranka odpovedala pogodbo z začasnim uslužbencem, sklenjeno dne 4. oktobra 2004 za določen čas. Razlog za odpoved pogodbe je po mnenju Komisije v tem, da tožeča stranka predvidoma naj ne bi izpolnjevala zahtev po členu 5 Kadrovskih predpisov. Predvsem naj bi strokovni naziv tožeče stranke (diplomirani turistični delavec) ne zadoščal, da bi ji bilo mogoče zagotoviti uvrstitev v plačilno skupino B*4, plačilni razred 2, kot je bilo dogovorjeno v pogodbi.
   V podporo svojim predlogom, tožeča stranka uveljavlja:
   
               —
            
            
               dejstvo, da med zahtevami razpisa COM/2004/5352/R, ki je podlaga za zaposlitev tožeče stranke in obravnavanega postopka, ni bilo omenjenega določenega strokovnega naziva, s katerim naj kandidat razpolaga.
            
         
               —
            
            
               kršitev in napačno uporabo člena 5(3)(a)(ii) in (iii) Kadrovskih predpisov za uradnike Evropske skupnosti. Na eni strani je diploma tožeče stranke dokaz o zaključku triletnega sekundarnega študijskega cikla, ki potrjuje strokovno usposobljenost in kot strokovni naziv omogoča dostop do visokošolskega izobraževanja, po drugi strani pa je tožeča stranka od 1. maja 2001 do 30. aprila 2004 v Skupnem raziskovalnem središču v Ispri opravljala popolnoma enake naloge, kot so predmet obravnavanega razpisanega delovnega mesta.
            
         
               —
            
            
               kršitev členov 14 in 47 do 51a Pogojev za zaposlitev drugih uslužbencev ES.
            
         
               —
            
            
               kršitev načela zaupanja v pravo.
            
         
               —
            
            
               nezakonito ravnanje uprave v smislu kršitve načela pravne varnosti in neenakega obravnavanja.